**Erdni Ombadykov** (s. 27. lokakuuta 1972), tai **Telo tulku rinpoche**, on amerikkalainen tiibetinbuddhalainen munkki ja kalmukkien hengellinen johtaja.

Tausta ja yksityiselämä
-----------------------

Ombadykov syntyi vuonna 1972 philadelphialaiseen työläisperheeseen. Perhe oli taustaltaan etnisesti kalmukilainen ja uskonnoltaan buddhalainen. Vaikka Ombadykovin vanhemmat olivat buddhalaisia, he eivät olleet kovinkaan uskonnollisia, minkä johdosta Erdnin valtaisa kiinnostus buddhalaisuutta kohtaan hämmästytti vanhempia.

Vuodesta 1995 lähtien Ombadykov on ollut naimisissa, ja parilla on yksi lapsi. Hän asuu osan vuodesta Elistassa sukulaistensa luona toimiessaan lamana ja osan vuodesta perheensä kanssa Coloradossa.

Munkkina
--------

Ollessaan 7-vuotias Ombadykov tapasi dalai-laman, joka oli vierailemassa paikallisessa temppelissä. Tämän seurauksena Ombadykov kutsuttiin muuttamaan Intiaan opiskelemaan buddhalaisuutta. Tuolloin dalai-lama tunnisti Ombadykovin uudelleensyntyneeksi Tilopaksi, joka oli buddhalainen pyhimys. Näin ollen Ombadykov on siis tulku, ja hän otti käyttöön nimen *Telo rinpoche*. Parikymppisenä, vuonna 1992, Ombadykov matkusti dalai-laman kanssa Kalmukiaan vuonna, jossa ei ollut toiminnassa yhtään temppeliä tai uskonnollista johtajaa. Samana vuonna Dalai-lama valtuutti Telo rinpochen toimimaan Kalmukian buddhalaisten hengellisenä johtajana Shaddin lamana.

Ombadykov luopui munkinlupauksestaan vuonna 1995, koska katsoi vastuun koko Kalmukian buddhalaisuudesta liian suureksi yhdelle miehelle. Hän palasi hengellisen johtajan rooliin myöhemmin, mutta ei voi perhesyistä toimia enää täysivaltaisena munkkina (luostarisäännöt kieltävät munkkeja avioitumasta). Telo rinpoche on kuitenkin ollut aikeissa kouluttaa itselleen seuraajan ja on auttanut paikallisia munkeiksi pyrkiviä miehiä pääsemään koulutettaviksi Intiaan.

Ombadykov on kuvannut buddhalaisuutta "realistiseksi" ja "pragmaattiseksi" tavaksi hahmottaa maailmaa, niin uskontona kuin filosofianakin.

Helmikuussa 2022 Ombadykov pakeni Venäjältä. Taustalla oli amerikkalaisen koripalloilijan Brittney Grinerin pidättämiseen ja tuomitsemiseen yhdeksäksi vuodeksi vankeuteen. Ombadykov on vain Yhdysvaltain kansalainen, ja hän oli pyrkinyt hakemaan myös Venäjän kansalaisuutta mutta päätyi pakenemaan Mongoliaan, joka alkoi toivottaa tervetulleeksi Venäjältä paenneita siviilejä osittaisen liikekannallepanon alettua syksyllä. Ombadykovista tuli myös ensimmäinen Venäjän uskonnollinen johtaja, joka vastusti julkisesti Venäjän hyökkäystä Ukrainaan.

Katso myös
----------

* Buddhalaisuus Venäjällä

Lähteet
-------

1. 1 2  Critical Commentary: All-American Lama: How an 11th Century Mystic was Reborn in Philadelphia *World Religion News*.  11.4.2013. Viitattu 15.2.2021. (englanniksi)
2. 1 2 3  From Kalmykia With Love *Philadelphia Citypaper*.  22.7.2004.  Arkistoitu 8.1.2007. Viitattu 15.2.2021. (englanniksi)
3. ↑  Hordes of Kalmykia *Guardian Weekly*.  2011. Viitattu 15.2.2021. (englanniksi)
4. ↑  Republic of Kalmykia » Erdne Ombadykow *kalmykia.net*. Viitattu 15.2.2021. (englanniksi)
5. ↑  Telo Rinpoche – The Revival of Buddhism in Russia and Mongolia  17.4.2020. Study Buddhism. Viitattu 15.2.2021. (englanniksi)
6. ↑  Верховный лама Калмыкии высказался против войны в Украине *Радио Свобода*. Viitattu 8.10.2022. (venäjäksi)
7. ↑  More and more Russians emigrate to Mongolia *AsiaNews.it*.  9.6.2022. Viitattu 8.10.2022. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |